Кабалоев Заур дунейпсо зэпеуэм щытокIуэ
ЩIышылэм и 19 — 21-хэм Краснодар къалэм щекIуэкIащ «Иван Поддубный» Гран-прир алыдж-урым бэнэкIэмкIэ къэхьыным теухуа дунейпсо зэхьэзэхуэ. Абы хэтащ Къэбэрдей-Балъкъэрым щыщ бэнакIуэхэри.
Зи хьэлъагъыр килограмм 63-м нэблагъэхэм я гупым и финалым Кабалоев Заур хьэрхуэрэгъу къыщыхуэхъуа Семёнов Санал фэбжь зэригъуэтам къыхэкIыу зэхьэзэхуэм адэкIэ пищэфакъым. Дыщэ медалыр Кабалоевым къыхуагъэфэщащ.
Щыбэна хьэлъагъхэм жэз медалхэр къыщахьащ Локьяев Жамболэт (кг 60), Къуэдзокъуэ Сосрыкъуэ (кг 87-рэ), Мухьэмэд Къантемыр (кг 97-рэ) сымэ.
КЪЭХЪУН Бэч.
